‘আই টু আই’
প্রথমবার তাহের যে গান গেয়েছিলেন, তার লিরিক শুনলে ভিরমি খেতে হবে! গানটার নাম ‘আই টু আই’। খানিকটা তামিল এবং বাংলা মসালা ছবির গানের মতোই এ গানের সুর। তাহের অবশ্য তখন ‘আই টু আই’ সম্পর্কে লিখেছিলেন, ‘‘চোখ দিয়ে প্রেম কতটা, বোঝানো যায়। আমি প্রচণ্ড চোখের উপর বিশ্বাস করি। এটাই আমার কাছে সত্যিকারের ভালবাসা। এটাই আমাকে ভালবাসতে অনুপ্রাণিত করে।’’ কী করে যেন সেই গান ইন্টারনেটে বিখ্যাত হয়ে গিয়েছিল! বিখ্যাত হয়েছিল ‘অপপ্রচার’এর জন্যই! হৃতিক রোশন মজার ছলে এই গানটি উপহার দিয়েছিলেন রণবীর সি‌ংহকে। তার পরেই তিনি তাহেরের মতো সেজে একটি ভিডিও বানিয়েছিলেন। 
তাহের অবশ্য ভেবেই রেখেছিলেন, এবারে চোখ তো পরের বার ডানাওয়ালা পরি!

‘এঞ্জেল’ ভিডিওয় তাহের।

 
একই অঙ্গে এত রূপ
ভদ্রলোক পেশায় ব্যবসায়ী। পাকিস্তানের সিন্ধে জন্ম। তাহেরের ওয়েবসাইট বলছে, তাঁর জন্ম ১৯৮০ সালের অগস্টে। পড়াশোনা করাচিতে। ব্যবসাপত্তর সমেতই ২০১৩ সালে গানের জগতে আসেন। যেটা অন্যকে অজ্ঞান করে দেওয়ার পক্ষে যথেষ্ট! ভবিষ্যতে নাকি পাকিস্তানি টেলিভিশন চ্যানেলও শুরু করতে চান। চ্যানেলের দর্শকেরা নিশ্চিন্ত থাকুন, সেখানে ‘আই টু আই’ আর ‘এঞ্জেল’ ছাড়া কিছুই চলবে না! ওয়েবসাইট বলছে, তাহের মাল্টি ট্যালেন্টেড! চরিত্রও ক্যারিশম্যাটিক। এক দেহে তিনি গায়ক, সংরাইটার, সুরকার, প্রোডিউসার এবং সফল ব্যবসায়ী!
 
‘লোকে কী বলবে’ অপশনটাই রাখেননি
‘আই টু আই’এর গানের লিরিক ইংরেজিতে। ‘এঞ্জেল’এরও তাই। তাহেরের সবচেয়ে মজার বিষয় ভিডিও। ‘এঞ্জেল’এর ভিডিওয় যেমন তাহের মাথায় ক্রাউন পরেছেন। সঙ্গে পার্পল রঙের গাউন। ‘আই টু আই’এর ভিডিওয় তিনিই আবার লম্বা ঢেউখেলানো চুলের সঙ্গে সাদা-কালো ম্যাচিং স্যুট-বুট পরে। যেটা দর্শকের কাছে অত্যাচার ছাড়া কিছুই নয়! টুইঙ্কল খন্না এ নিয়ে টুইট করেছেন, ‘পাকিস্তানের পরমাণু অস্ত্রের প্রয়োজন নেই। ওরা স্রেফ এই পার্পল বোমাটা ফেলে দিলেই যথেষ্ট’! কেউ কেউ আবার তাহেরকে থামাতে আলতাফ রাজার খোঁজও করছেন! ভিডিওর একটি ফুটেজ টুইট করে কেউ লিখেছেন, ‘দেখুন, গাছটাও তাহের শাহের কাছ থেকে পালাতে চাইছে’! অনেকের মতে, তাহেরের পার্পল রঙের পোশাকটি কোনও হোটেলের লন্ড্রি থেকে চুরি করা! আবার অনেকে বলছেন, ‘তাহের তাঁর জীবন থেকে ‘লোকে কী বলবে’ অপশনটাই ডিলিট করে দিয়েছেন’! 

তাহেরের সাজে রণবীর সিংহ।
 
‘ম্যানকাইন্ড’স এঞ্জেল’
‘এঞ্জেল’ মুক্তি পাওয়ার পর প্রায় ৩০ হাজার টুইট পোস্ট হয়েছে টুইটারে। ‘এঞ্জেল’ রিলিজের প্রথম দিন থেকেই ‘হ্যাশট্যাগ তাহেরশাহ’ টুইটারে ট্রেন্ডিং। গানের লিরিকের একটি নমুনা দেখলেই বোঝা যায় এর কারণ। তাহের বলছেন, ‘‘আই অ্যাম লাইক অ্যান এঞ্জেল। ম্যানকাইন্ড’স এঞ্জেল, লোনলি ফর ইউ।’’ ভিডিওয় তিনি শান্তির প্রচারক। তাঁর ছেলেও রয়েছেন। বাবা আর ছেলের দৃশ্য পোস্ট করে টুইঙ্কল খন্নার টুইট, ‘‘কোনও এঞ্জেলের সঙ্গে আই টু আই সাক্ষাত্ হলে দেখবেন আপনার কনজাংটিভাইটিস হয়েছে’!